Graad 6-seun sterf tragies by skool | Maroela Media
Edgemead Primary School. Foto: Via edgemeadprimary.co.za
ŉ Graad 6-seun is Donderdag in ŉ fratsongeluk by ŉ Kaapstadse laerskool dood.
Die Wes-Kaapse departement van onderwys het Vrydag gesê die seun, Kyle Grace, was ŉ leerder aan Edgemead Primary School in Edgemead, suid van Milnerton, waar die voorval plaasgevind het.
Die seun het glo sowat 8 m deur die plafon van die skoolsaal na sy dood geval.
Kyle het glo teen trappe agter die verhoog opgeklim en is in die plafon in toe die plafonborde glo meegegee het.
“Die skool het dadelik paramedici ontbied en hulle was vinnig op die toneel, maar Kyle is met hul aankoms dood verklaar,” het Jessica Shelver, die departement se woordvoerder, gesê.
ŉ Span kundiges, bestaande uit onder andere beraders en sielkundiges van die departement se distrikskantoor, is na die skool gestuur om personeel en leerders by te staan. Vier beraders van naburige skole het by die span aangesluit om bystand te bied.
“Die voorval het alle betrokkenes getraumatiseer. Dit is ŉ ondenkbare tragiese verlies van so ŉ jong lewe. Ons innige meegevoel is by Kyle se familie in hierdie moeilike tyd.”
Die voorval word ondersoek en beraders is byderhand om mense wat verdere hulp benodig, by te staan.
Baie hartseer. Skool moet kyk na hulle beroepsveiligheid nakoming.
Stem saam. Health and safety is di belangrikste. My hart gaan uit na hierdie lyfie se ouers.
as iemand oorlede is, maak dit my so vies as iemand dadelik begin met hulle moes dit, hulle moes dat!!! en hoe het dit presies gebeur, al die honderde vrae vra en beskuldigings!! die feit is, daar is iemand oorlede! dis nie ons werk om dit optelos nie! ons werk is om daardie gesin in ons gebede te dra….
Stem saam. Hoekom kan mense ni hul lelike persoonlikhede binne hou nie? Sies man. Watse tipe persoon is jy?
jammer om die storie te lees dis nie lekker as jou kind voor jou doodgaan nie ek is jammer oor wat gebeur het .